Afkondigings 20 Oktober - NG Kerk Somerset-Wes
Afkondigings 20 Oktober
admin1Afkondigings18/10/2019	Leave a comment0
Welkom by vanoggend se erediens. Ons gesels vandag saam oor 'n treffende vergelyking van Jesus wat ons kan help in gebed: Ons moet wees soos weerlose weduwees en God sal altyd die beste regters onder ons oortref.
Geen anddiens a.g.v. Gemeentekamp.
Almal wat wil deel wees van die Kerssangdienskerkkoor wat op 24 November om 19:00 optree, word hartlik uitgenooi om vandag na afloop van die erediens by die orrel bymekaar te kom vir die eerste oefening.
Oefeninge is ook op 27 Oktober, 3 November, 10 November en 17 November vir 'n UUR na afloop van die erediens. (Ongeveer 10:00 tot 11:00)
Celda Gouws, met die afsterwe van haar ma.
Dolly Kotze se seun Anthony, Tygerberg hospitaal vir breinskandering.
Theresa Prinsloo, rugoperasie.
FOURIE & MARELI AFSKEIDSTEE
Ons neem volgende Sondag, 27 November, afskeid van Fourie, Mareli & gesin en nooi alle gemeentelede om na die erediens gesellig saam met hulle te verkeer in die kerksaal rondom 'n koppie tee/koffie en iets te ete. Alhoewel Fourie met ingang van 1 November by Strand-Noord aanmeld, sal hy die belydenisklas se belydenisaflegging op 1 Desember, hier by ons gemeente waarneem. Ons wens vir Fourie & Mareli alles wat mooi is toe. Mag die Here vir julle vrugbaar gebruik in julle nuwe werkkring. Seënwense!
Maandag, 21 Oktober om 18:00 in Patmos
BEDERFBOKS VIR 'N BOERKIND
Om eksamen te skryf is moeilik, maar om dit as 'n koshuiskind sonder 'n bederfpakkie van die huis af te doen, is nog moeiliker.
Helderberg Uitreik se Rampverligtingprojek werk saam met die Jak127-organisasie wat altesaam 50 koshuisleerders uit droogte-geteisterde boeregemeenskappe in skole in die Paarl en Wellington ondersteun.
Daar is tans 29 seuns en 21 meisies.
Ons wil graag vir hierdie leerders elkeen 'n eksamenbederfboks met die volgende items saamstel:
Eetgoed: 'n Boks beskuit, 'n pakkie koekies, kondensmelk, cappuccino-sakkies, Energade-sakkies, warmsjokolade-sakkies, sjokolade, droë vrugte.
Toiletware vir seuns: 3-1-stortseep, tandepasta, tandeborsel, skeerroom, skeermes.
Toiletware vir meisies: Sanitêre produkte, stortseep, tandepasta, tandeborsel, 2-1-sjampoe, skeermes, lyfroom.
Gemeentelede is welkom om van hierdie produkte by ons kerkkantoor of direk by Helderberg gemeente se kerkkantoor af te laai, sodat ons die pakkies kan saamstel. Indien enigiemand graag 'n volledige pakkie wil saamstel, is hulle ook welkom. Kontak Pia Nänny by pia.nanny@gmail.com of 083 289 4876 en dui asseblief aan of dit vir 'n seun of 'n meisie sal wees.
Bederfbokse word op 29 Oktober oorhandig.
Om 'n Bybel in 'n persoon se hand te kan plaas, bly een van die grootste geskenke wat ons as Christene vir ander kan gee. Vir die Gideons is die roeping daar om getuienis te kan lewer oor God se werk en sodoende Sy Koninkryk so te kan verkondig deur die plasing van die Woord. Die lede van die Gideons is mense wat uit die alledaagse handel en wandel van die gemeenskap kom en nie een van ons het die gawe en talente ontvang om voor groot skares te kan preek nie, maar ons het wel die voete en hande gekry om te arbei vir God se Koningkryk. Daarom is dit vir ons 'n geweldige voorreg om 'n Bybeltjie in 'n Graad 8 leerling se hand te sit, om in 'n tronksel in te stap en te gaan bid vir mense wat werklik die hulp nodig het en om daardie Bybel in 'n spreekkamer of hotellaai te los, met die wete dat God 'n plan het met die Woord op die regte tyd en vir die regte persoon. Ons gee ook persoonlike werkers testament (Bybels wat ons self aankoop), as deel van ons getuienis en hierdie werk doen ons saam met ons vrouens en hulpgroeplede.
Vir ons is die kerk 'n bymekaarkomplek wat bevestig dat die Woord in praktyk ook toegepas kan word en ons kompeteer nie teen die kerk vir siele nie, maar beskou ons die werk wat ons verrig as 'n verlenging van die kerkgemeenskap tot in die strate en kantore van ons skole, spreekkamers, ouetehuise en hospitale. As een van 'n klein handjievol Gideons lidlande, is die Gideons in Suid-Afrika maar een van die weiniges wat genoeg eie fondse genereer en daarvoor wil ons die kerke bedank en aan God die eer gee.